Johanna Masdani

Johanna Tumbuan Masdani (29 Novèmber 1910 – 13 Mèi 2006), otabâ èkennal sareng nyama Jo Masdani panèka tokoh sè arintis kamardhika'an Indonesia. Salèrana èlahèraghi kalabân nyama Johanna Tumbuan. Salèrana hadir ḍâlem kadhâddhiyân penting sajârâ Indonesia, panèka Kongres Dâd-ngodâdhân Ka-2 taon 1928 bân Proklamasi Kamardhika'an Indonesia taon 1945. Salèrana saksè oḍi' akhèr ḍâri kadhâddhiyân Sumpah Dâd-ngodâdhân. 

 Kaoḍi'ân 
Johanna tamaso' ḍâri 71 rèng ngodâ sè hadir ḍâlem Kongres Dâd-ngodâdhân Ka-2 è Oktober 1928 bân noro' ikrar Sumpah Dâd-ngodâdhân."Jo Masdani, Saksi Sumpah Pemuda 1928 Tutup Usia". Media Indonesia. 2006-05-13. Èarsipaghi ḍâri vèrsi aslina tangghâl 11-03-2007. Èaksès tangghâl  2020-06-02. Mènangka aktivis Dâd-ngodâdhân ra'-para' kamardhika'an, Johanna bânnya' atemmo sareng tokoh-tokoh laèn, akadhi Mohammad Yamin, Rusmali, bân Assaat. Salèrana tatemmo sareng lakèna sè jhughân aropa tokoh pergerraghân kamardhika'an, anyama Masdani."Johana Masdani Dimakamkan Hari Ini". Suara Pembaruan. 2006-05-15. Èarsipaghi ḍâri vèrsi aslina tangghâl 06-10-2007. Èaksès tangghâl  2020-06-02.

Salaènna jârèya, Johanna dhâddhi saksè sajârâ ra'-para' Proklamasi Indonèsia sè èlakonè sareng Bung Karno tor Bung Hatta è 17 Agustus 1945. Èpon jhughân noro' sè nyoson konsep Tugu Proklamasi sabelluna èpaddhek sacara sederhana è aḍâ'na romana Bung Karno è Jhâlân Pegangsaan Tèmor No. 56 (samangkèn jhâlân Proklamasi) è Jakarta.Ardanareswari, Indira (2006-05-15). "Johana Johanna Masdani, Pembaca Sumpah Pemuda & Perancang Tugu Proklamasi". Tirto. Èaksès tangghâl 2020-06-02. Tugu nèka èbongkar sareng Bung Karno, bân èpaddhek polè taon 1980-an.

Johanna toman dhâddhi ghuru è Parghuruwân Ra'yat è Gang Kenari, Jakarta, bâkto bhântowan ḍâri rèng seppona è romana èpaambu. Salèrana jhughân aktif ḍâlem Palang Mèra Indonèsia, bân dhâddhi sè abimbing Pandu Ra'yat Indonèsia, tor dhâddhi aktivis sosial Dâd-ngodâdhân Pottrè Indonèsia.

Johanna dhâddhi mahasiswa psikologi è Fakultas Psikologi Universitas Indonesia. Saellana lulus, èpon ngabdhi dhâddhi dosen psikiatri è ka'dissa' sejjhâk 1961. Taon 1970-an, èpon ngala' pendidikan è Amerika Serikat bân Inggris samarèna lakèna sèdhâ è Oktober 1967.

 Pangarghâ'ân 
Johanna ollè bânnya' pangarghâ'ân ḍâri pamarènta Rèpublik Indonèsia. È taon 1953, èpon ollè medali Sewindu Angkatan Perrang Rèpublik Indonèsia ḍâri Menteri Partahanan Kaamanan Ali Sastroamidjojo. Taon 1958, Jo ollè Bintang Satya Gerilya ḍâri Prèsidèn Soekarno. Taon 1967 è bâktona Soeharto, èpon ollè Bintang Satyalancana Penegak. Tor èpon ollè Bintang Mahaputera Utama è taon 1998 sareng Prèsidèn B. J. Habibie. Sakabbhina, Jo ollè bâllu' pangarghâ'ân dâri pamarènta RI.

 Wafat 
Johanna sèdhâ tangghâl 13 Mei 2006 bân èkobhur è Taman Pasarèyan Pahlawan Nasional Otama Kalibata, Jakarta Lao' è tangghâl 15 Mèi 2006.

 Sombher-sombher